Balistická raketa

Balistická raketa (alebo balistická strela, ) je strategická raketa schopná dopraviť s vysokou presnosťou (kruhová odchýlka väčšinou do 500 metrov) na rôznu vzdialenosť (od stoviek do 12 000 km) bojovú hlavicu (), vybavenú konvenčnou výbušninou alebo častejšie jadrovú alebo termonukleárnu nálož. Bojová hlavica je u rakiet s väčším doletom umiestnená v špeciálnom puzdre nazývanom návratové teleso, ktoré je vybavené tepelnou ochranou, umožňujúcou prekonať vysoké tepelné namáhanie spôsobené aerodynamickým ohrevom počas zostupu atmosférou k cieľu. Niektoré balistické rakety s vyšším doletom môžu navyše niesť viac samostatne navádzaných návratových telies a niekoľko tzv. klamných hlavíc, väčšinou nafukovacích z pokovanej umelohmotnej fólie, ktoré majú za cieľ sťažiť systémom protiraketovej obrany účinný zásah proti blížiacim sa projektilom.

Moderné balistické rakety používajú motory na tuhé pohonné látky, ktoré majú z vojensko-operačného hľadiska množstvo výhod, z ktorých hlavné sú dlhodobá skladovateľnosť v stave bojovej pohotovosti, vysoká spoľahlivosť a relatívne bezpečná obsluha a údržba. Istou nevýhodou je trochu menšia výkonnosť v porovnaní s raketami na kvapalné pohonné látky; pokrok vo vývoji heterogénnych tuhých pohonných látok v posledných desaťročiach však aj tento rozdiel značne znížil.

Druhy balistických rakiet 
 
Balistické rakety sa podľa doletu delia na niekoľko skupín:

 Taktické balistické strely – súhrnné označenie pre balistické strely krátkeho a stredného doletu ()
 Balistické strely krátkeho doletu, dolet  ()
 Balistické strely stredného doletu, dolet 1 000 až , ()
 Balistické strely stredného doletu, dolet 2 500 až  ()
 Medzikontinentálne balistické strely, dolet nad  ()
 Medzikontinentálne balistické strely s obmedzeným doletom, resp. balistické strely dlhého doletu (5 500 až ) (, )
 Medzikontinentálne balistické strely s plným rozsahom doletu, dolet 8 000 až  ()

Podľa spôsobu vypustenia sa delia na: 
 Balistické strely vypúšťané zo vzduchu, napríklad Skybolt ()
 Balistické strely vypúšťané z mora (alebo z ponoriek; môžu mať rôzny dolet), napr Bulava (, )
 Balistické strely vypúšťané zo zeme (z tzv. raketových síl) (pre tieto strely sa v angličtine žiadna skratka nepoužíva)

Jedinými použitými taktickými strelami boli rakety V-2, Scud a SS-21 Scarab. Rakety s doletom viac ako  (MRBM a vyššie) sú takmer vždy vybavené jadrovými hlavicami (konvenčné nálože by "nezaplatili" hodnotu rakety – napr LGM-118 stojí 70 mil. dolárov).

Fázy letu 

Balistické rakety s dlhším doletom majú tri fázy letu, ktoré korešpondujú s ich stupňami. 
 "Zdvíhanie", naberanie výšky (), trvá 3 – 5 minút, počas nej sa raketa dostane do výšky (alebo už vzdialenosti od povrchu) 150 – , palivo vystrekuje rýchlosťou /s
 Stredná fáza () – trvá v priemere okolo 25 minút, ide o suborbitálny vesmírny let s apogeom približne , raketa si vyberá najkratšiu cestu k cieľu (opravenú o rotáciu Zeme); už v tejto fáze môže vypúšťať MIRV alebo využiť prostriedky proti protiraketovým systémom: vypúšťanie návnad, rušenie vlastného elektromagnetického odrazu vypustením oblaku jemne pomletých hliníkových plieškov. Vstup do kozmického priestoru v takýchto vzdialeností od Zeme má svoje výhody: priestor bez atmosféry nemá odpor prostredia, čo je energeticky výhodné; na trajektóriu rakety nepôsobí vietor, búrky a iné atmosférické vplyvy; raketa môže dosiahnuť výšku, rýchlosť a uhol úderu, ktorý znemožňuje jej zničenie z miesta cieľa konvenčnými spôsobmi.
 Vstup do atmosféry () – začína vo výške  a trvá asi 2 minúty. Vstup do atmosféry kladie vyššie nároky na návrh takýchto rakiet. Súčasné rakety dopadajú na cieľ rýchlosťou okolo /s. Niekoľko málo typov hlavíc balistických striel dokáže aj pri tejto rýchlosti meniť svoje ciele a manévrovať (Bulava, Trident-I).

Rakety s doletom nižším ako  nevystupujú z atmosféry.

Konkrétne rakety

Pozri aj 
 Balistická raketa stredného doletu
 Medzikontinentálna balistická raketa

Externé odkazy 
  Jaderné a kosmické zbraně  na Palba.cz
  Katalog balistických raket  na Palba.cz
  Tabuľka balistických striel, ktoré boli použité v ozbrojených konfliktoch
  Get Smart on Ballistic Missiles
  Balistické rakety
  RadarBrdy: Co jsou to balistické řízené střely? pre laikov
  Balistické rakety v Afganistane

Zdroje 

 
Rakety
Zbrane hromadného ničenia